CELEX: 62020TN0299
Language: mt
Date: 2020-05-20 00:00:00
Title: Kawża T-299/20: Rikors ippreżentat fl-20 ta’ Mejju 2020 – KF vs BEI

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/29
            
         
      Rikors ippreżentat fl-20 ta’ Mejju 2020 – KF vs BEI
      (Kawża T-299/20)
      (2020/C 262/40)
      Lingwa tal-kawża: l-Ingliż
      
         Partijiet
      
      
         Rikorrenti: KF (rappreżentanti: L. Levi u A. Blot, avukati)
      
         Konvenut: Il-Bank Ewropew tal-Investiment
      
         Talbiet
      
      Ir-rikorrenti jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-President tal-Bank Ewropew tal-Investiment tas-27 ta’ Jannar 2020 li ġiet ikkomunikata lir-rikorrenti permezz tal-posta elettronika fit-18 ta’ Frar 2020, li permezz tagħha r-rikorrenti ġiet informata li l-ilment tagħha abbażi tal-Proċedura ta’ Dinjità fuq il-Post tax-Xogħol kienet ġiet miċħuda;
               
            
                  —
               
               
                  tordna kumpens għad-dannu materjali subit;
               
            
                  —
               
               
                  tordna kumpens għad-dannu morali subit; u
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motivi segwenti.
      
                  1.
               
               
                  L-ewwel motiv ibbażat fuq ksur tal-obbligu ta’ motivazzjoni.
               
            
                  2.
               
               
                  It-tieni motiv li jallega li d-deċiżjoni kkontestata hija manifestament illegali sa fejn taqbel mal-konklużjonijiet tal-Bord li ssostitwixxa l-evalwazzjoni tiegħu minflok l-evalwazzjoni tal-awtorità tal-ħatra.
               
            
                  3.
               
               
                  It-tielet motiv, li jallega żball manifest ta’ evalwazzjoni, interpretazzjoni żbaljata mill-Bord tal-kunċett legali ta’ fastidju, u ksur tal-prinċipju ta’ amministrazzjoni tajba u tad-dmir ta’ premura.
               
            
                  1.
               
               
                  Ir-raba’ motiv, li jallega ksur tal-prinċipju ta’ amministrazzjoni tajba u tad-dmir ta’ premura.
               
            
                  4.
               
               
                  Ir-rikorrenti tqis ukoll li l-illegalitajiet imwettqa fl-appell jammontaw għal nuqqasijiet imwettqa mill-konvenut. B’hekk l-appellanti titlob kumpens għad-danni materjali u morali subiti minnha minħabba d-deċiżjonijiet ikkontestati.